AP Photo Turkmanistonda mahalliy vaqt bilan soat 19:00da (Toshkent vaqti bilan ham - tahr.) respublika prezidentligi uchun saylovda ovoz berish jarayoni yakunlandi. Endilikda saylov komissiyasi ovozlarni hisoblashni boshlaydi. MSK ma’lumotiga ko‘ra, mahalliy vaqt bilan soat 17:00da saylov uchastkalariga 3 million 4 ming 779 kishi, yoki umumiy saylovchilarning 94,17 foizi kelgandi. Yakuniy davomat esa 97,27 foizni tashkil qildi. Saylov uchaskalari ertalabki soat 07:00da ochildi, ovoz berish Turkmanistonning xorijiy davlatlardagi vakolatxonalari va konsullik muassasalarida ham bo‘lib o‘tdi. Turkmaniston prezidenti lavozimiga 9 kishi, jumladan amaldagi prezident Gurbanguli Berdimuhammedov ham da’vogarlik qilmoqda. Saylov jarayonini mahalliy va xalqaro kuzatuvchilar kuzatib borishdi.